Malhova
Malhova (vācu: Malchow) ir pilsēta Vācijā, Mēklenburgā-Priekšpomerānijā pie Eldes upes, uz rietumiem no Neibrandenburgas, starp Plavas un Malhovas ezeriem. Āmtes centrs. Senatnē Malhovā atradās pielabas slāvu cietoksnis un svētvieta, ko 1147. gadā Vendu krusta karā nopostīja. Malhovas ezera no pilsētas pretējā krastā atrodas 1298. gadā dibinātais Malhovas klosteris, mūsdienās Mēklenburgas zemes ērģeļu muzejs. Malhovas pilsētā 1938. gadā tika izveidota munīcijas rūpnīca, kur kara laikā karagūstekņi un koncentrācijas nometņu ieslodzītie izmantoti piespiedu darbam. Smago apstākļu dēļ daudzi zaudēja dzīvību. Pēc Vācijas atkalapvienošanās Malhovas vecpilsēta ir tikusi būtiski restraurēta.